கேள்வி: ஆல் அலோன் என்பது என்ன?
பதில்: ஆல் அலோன் ( ''All Alone, NURP.39.SDS.39'' ) என்பது இரண்டாம் உலகப் போர் போது தேசிய புறா சேவையில் பணியாற்றிய போது, 1943 ஆகத்து மாதம் ஒரே நாளில் தொலைவுக்கு பறந்து சென்று ஒரு முக்கிய இரகசியச் செய்தியை கொண்டு சென்று சேர்த்தது. அப்போது துணிச்சலுடன் பணிபுரிந்ததற்காக அங்கீகரிக்கப்பட்ட ஒரு போர்ப் புறா ஆகும்.
கேள்வி: ஆல் அலோன் - பணி பற்றி தகவல் சொல்.
பதில்: 1943 ஆம் ஆண்டு கோடையில், ஆல் அலோன் ஒரு உளவாளியுடன் பிரான்சின் வியன்னாவிற்கு சென்றது. படுகொலைகளை நடத்தவும், யூதர்களை நாடுகடத்துவதற்காக சுற்றி வளைக்கவும், பிரெஞ்சு கிளர்ச்சியாளர்களைத் தாக்கவும் இருந்த மிலிஸ் என்ற இரகசிய துணை ராணுவக் குழுவைப் பற்றிய முக்கியமான தகவல்களை உளவாளி அறிந்துகொண்டார். ஆல் அலோன் இந்தத் தகவலை நானூறு மைல்களுக்கு மேல், ஆங்கிலேயக் கால்வாய் கடந்து, இருபத்தி நான்கு மணி நேரத்திற்குள் இங்கிலாந்து ஸ்டெய்ன்ஸில் உள்ள தனது இருப்பிடத்திற்கு கொண்டு சென்றது. ஆல் அலோன் பறந்துவந்த வேகமும், விரைவான செயலும் ஆல் அலோனுக்கு 1946 இல் போர் விலங்குகளின் "... வீரம் மற்றும் கடமை உணர்ச்சிக்காக" வழங்கப்படும் டிக்கின் பதக்கம் வழங்கப்பட்டது.